**Škola: OŠ Zrinskih i Frankopana Otoča**c

**Predmet: Hrvatski jezik**

**Učiteljica: Dragocjenka Bilović**

**MJERILA VREDNOVANJA I NAČINI POUČAVANJA**

**Što trebamo znati na početku školske godine?**

**Organizacija nastave**

Nastava se izvodi u učionici (kabinetu) Hrvatskoga jezika. Po potrebi učenika s poteškoćama u radu, nastava za određeni razredni odjel izvodi se u predviđenoj prostoriji.

 Izvanučionička nastava organizira se sukladno planiranim zadaćama u školskoj knjižnici, gradskom parku, Gačanskom parku hrvatske memorije i na drugim kulturnim i javnim mjestima lokalne zajednice.

**Redovna nastava** Peti razred – 175 sati godišnje

Šesti razred – 175 sati godišnje

Sedmi razred – 140 sati godišnje

Osmi razred – 140 sati godišnje

**Dodatna nastava**

Organizira se u sedmom i osmom razredu 35 ili 70 sati godišnje.

**Izvannastavne aktivnosti**

Dramska skupina *Mali čakavčići* 35 ili 70 sati godišnje.

**Dopunski rad** organizira se po završetku nastavne godine ovisno o potrebama i broju sudionika.

**Izvori znanja i pribor za rad za učenike**

**Udžbenici**

Nada Babić, Dinka Golem. *Zvijezda jutarnja 5.*,6.,7. i 8. razred osnovne škole.

 Marjančić, Marina; Rihtarić Anđelka. Volim hrvatski.Udžbenik i radna bilježnica iz Hrvatskoga jezika za 5. i 6. razred osnovne škole.

*Družijančić,skupina autora.Riječi hrvatske. Udžbenik i radna bilježnica iz Hrvatskoga jezika za* 7. i 8. razred osnovne škole.

**Pribor za rad**

Bilježnica za školski rad.

Bilježnica za domaći rad.

Bilježnica za dnevnik čitanja ( poželjno je imati jednu veliku od 5. – 8. razreda)

Zadaćnica

Testove, nastavne listiće i ostale materijale za provjeravanje znanja i vježbanje priprema učiteljica.

**Naputak za rad**

Bilježnica za školski rad piše se čitko i pregledno običnom ili tehničkom olovkom.

Domaće zadaće pišu se plavom kemijskom olovkom ili nalivperom. Flomastere na rabimo za pisanje domaćih zadaća.

Dnevnik čitanja piše se plavom kemijskom ili nalivperom.

Za podcrtavanje i isticanje naslova, ključnih pojmova i sl. mogu se rabiti flomasteri, drvene bojice i markeri.

Isti pribor ne preporuča se koristiti za crtkaranje i ukrašavanje naslovnica crtežima koji nisu u skladu s predmetom i namjenom.

Zadaćnica se piše plavom kemijskom olovkom ili nalivperom.

**LEKTIRA**

**Dnevnik čitanja**

Na prvoj stranici dnevnika čitanja rukom se upisuje popis lektirnih djela za određeni razred (moguće je i zalijepiti u tiskanom obliku).

Bilješke se vode prema naputku o vođenju bilježaka u dnevniku čitanja koji daje učiteljica na početku školske godine za svaki razred.

Lektirna djela bilježe se prema dogovoru i odabiru obveznih i djela po izboru učenika.

**Pregled dnevnika čitanja i vrednovanje**

Dnevnik čitanja učiteljica sustavno pregledava na kraju prvog i drugog polugodišta. Potrebno je obuhvatiti tri obvezna djela i pet prema odabranom izboru te jedno djelo po vlastitom izboru. Za pozitivnu ocjenu potrebno je napisati najmanje četiri bilješke o pročitanim djelima. Nije nužno pisati bilješke po redosljedu obrade lektire na satu.

**Vrednuje se:** kakvoća, a ne pretjerana količina djela, pisanje prema učiteljičinu naputku s obveznim citatima i komentarom, urednost, preglednost i sažetost.

Naputak je upriličen prema mogućnostima učenika u svrhu izbjegavanja prepisivanja te korištenja mrežnih stranica bez opravdanoga razloga.

Ocjena se upisuje u rubriku u mjesecu prosincu i lipnju , a u bilješke se upisuje objašnjenje.

Ocjena iz vođenja bilježaka u dnevniku čitanja sastavnica je ukupne brojčane ocjene iz lektire.

**Način obrade i vrednovanje lektire**

Na prvom satu lektire učenicima se daje popis svih lektirnih djela od kojih oni u dogovoru s učiteljicom odabiru uz tri obvezna naslova po jedno djelo za svaki mjesec. Potom se učenici javljaju u skupine i preuzimaju zaduženja za predstavljanje jednoga cjelovitog književnoga djela.

Na kraju svakog mjeseca za lektiru su predviđena dva školska sata. Na prvom satu školskom interpretacijom obrađuje se pojedino lektirno djelo, a drugi sat, čitaju se odabrani ulomci i popunjava lektirni listić iz pročitanoga teksta.

Interpretacija se provodi na više načina, a najčešće u obliku predavanja i prezentacija samih učenika koji se na početku godine zadužuju i obvezuju na održavanje lektirnoga sata.

**Sastavnice vrednovanja lektire**

Učitelj redovito prati čitalačke navike učenika i prema potrebi zapisuje određenja zapažanja u bilješke.

Na satovima lektire brojčano se ocjenjuju učenici izlagači (obično troje u skupini) i upisuje bilješka.

Svaki učenik tijekom godine ostvaruje jednu takvu ocjenu. Ostalim učenicima ocjenjuje se aktivnost na satu te pisani odgovori iz lektirnoga listića.

**Samovrednovanje**

O konačnoj odluci ocjene učenicima predavačima odlučuju učenici i učiteljica.

Ukoliko učenici pokažu zanimanje i znanje, omogućeno im je sastavljanje i ispravljanje lektirnoga listića. Ocjene se javno obznanjuju i obrazlažu, a zatim se dogovorno upisuju u rubriku u imeniku.

Na taj način u svakom mjesecu , svakom se učeniku upisuje ocjena iz lektire.

Učenik može polučiti i dodatnu ocjenu iz lektire ako u određenoj nastavnoj situaciji iskoristi pročitano djelo kao dodatni izvor znanja.

**Domaće zadaće**

Ovisno o potrebi pišu se do četiri domaće zadaće mjesečno. Ocjena iz domaće zadaće može se upisati u rubriku određenoga područja ako je pisana s izričitom namjenom ili u rubriku pisanoga jezičnoga izražavanja. Zadaće se ne moraju nužno sve pregledati, osim ako učiteljica nije naglasila da će ih pojedinačno ocijeniti. U tom slučaju onaj tko nije napisao zadaću, a da za to ne postoje objektivni razlozi, ocjenjuje se negativnom ocjenom i upisuje u brojčanu rubriku i u rubriku bilježaka.

**Opće odrednice vrednovanja po područjima**

**HRVATSKI JEZIK**

**Početni ispit znanja**

Piše se u drugom ili početkom trećeg tjedna na početku školske godine.

Piše se u svrhu provjere početnog znanja prethodnih razreda bez ponavljanja i vježbanja.

Cilj ispita je utvrditi stupanj usvojenoga znanja i odrediti koja znanja su nedostatno usvojena kako bi se planiralo ponavljanje i vježbanje određenih sadržaja.

Nakon ispita obvezna je raščlamba. Ocjene se ne upisuju, mogu se izreći usmeno. Broj mogućih i ostvarenih bodova upisuje se u bilješku. Svakom učeniku/ci u bilješku se upisuje gradivo koje je nedostatno usvojeno.

Početne ispite sastavlja učiteljica.

**Pisani ispiti znanja**

Pišu se dva pisana ispita u svakom polugodištu prema nastavnim cjelinama. Ukoliko ima više cjelina moguće je pisati dodatni ispite.

Završni ispit piše se prema dogovoru. Ocjena završnoga ispita ne utječe na prosjek ocjene iz jezika.

Pisani ispiti pišu se prema vremeniku nakon obveznog sata pripreme. Nakon pisanoga ispita obvezna je raščlamba .

Ocjena se upisuje u rubriku za jezik u mjesecu u kojem je pisana, a broj mogućih i ostvarenih bodova i tema ispita pišu se u bilješku.

**Višeminutni ispiti znanja**

Pišu se bez posebne najave u trajanju najviše 15-est minuta sa svrhom provjere i poticanja učenja većih nastavnih cjelina. Nakon tri višeminutna ispita ocjena se upisuje u rubriku hrvatskoga jezika. Brojčana ocjena popraćena je bilješkom.

**Diktati**

Piše se tri do četiri diktata u školskoj godini. Diktatima se mjeri i vrednuje znanje iz **pravopisa:** veliko početno slovo, pisanje riječi s ije/je, č/ć, đ/dž i pisanje riječi s provedenim glasovnim promjenama. Ocjena se upisuje u rubriku hrvatskoga jezika, a broj bodova u bilješku.

Negativna ocjena iz pisanih provjera znanja može se ispravljati u dogovoru s učiteljicom. Ispravljena ocjena upisuje se u istu rubriku, odvojena zarezom i pisanim objašnjenjem u rubrici bilježaka.

**Prijedlog bodovnoga praga za pisane provjere znanja**

 **0% - 49% = 1 0% - 34 = 1**

**50% - 62% = 2 35%- 49%=2**

**63% - 75% = 3 50%- 72%=3**

**76% - 89% = 4 73 %- 85%=4**

**90% - 100% = 5 86%- 100%=5**

**Prijedlog vrednovanja diktata**

|  |  |
| --- | --- |
| **5. i 6. razredi** | **7. i 8. razredi** |
| 1-2 pogreške – odličan (5)3-4 pogreške – vrlo dobar (4)5-6 pogrešaka – dobar ( 3 )7-8 pogrešaka – dovoljan ( 2 )više od 8 pogrešaka – nedovoljan (1) | 1 pogreška– odličan (5)2 pogreške – vrlo dobar (4)3 pogreške – dobar(3)4 i pogreške – dovoljan (2)5 i više pogrešaka – nedovoljan (1) |

**Usmena provjera znanja**

Prati se stalno zalaganje na satovima obrade .Procjenjuje se primjena naučenoga znanja o književnoteorijskim pojmovima, razina razumijevanja teksta, sposobnost doživljavanja djela i izricanja vlastitoga mišljenja o pročitanom. Pojedinačna usmena provjera vrši se najmanje jednom u svakom polugodištu. Učenik može biti ocijenjen ukoliko je na određenom satu pokazao iznimno znanje i aktivnost u usmenoj komunikaciji na zadanu temu. Kriterije za usmeno vrednovanje učiteljica objašnjava učenicima prije provjere. Učenici sami prosuđuju prema zadanim mjerilima koju su ocjenu zaslužili. Ocjena se upisuje u rubriku hrvatskoga jezika u mjesecu ispitivanja.

Mjerila vrednovanja za svaku nastavnu temu opisana su u Mjerilima vrednovanja učitelja Ličko-senjske županije.

Prema vrijedećem pravilniku usmeno ispitivanje može se provoditi na svakom satu bez najave.

**KNJIŽEVNOST**

Provjerava se:

* **čitanje s razumijevanjem**
* **pisana provjera književnoteorijskih pojmova** (jedna do dvije provjere u svakom polugodištu)

Čitanje s razumijevanjem odnosi se na zadani tekst s točnim i jasnim uputama.

Razina tehnike čitanja i razumijevanja pročitanoga vrednuje se prema unaprijed određenim mjerilima.

Pisana provjera književnoteorijskih pojmova piše se nakon pripremnoga sata.

Mogu se provjeravati pojmovi prethodnih razreda i novi pojmovi. Razina usvojenosti određuje se mjerilima s kojima se učenici upoznaju na početku sata.

Ocjena se upisuje u rubriku književnosti .

**Usmena provjera znanja iz književnosti**

Učiteljica sustavno prati napredak i postojeće znanje učenika iz književnosti u svakodnevnoj komunikaciji. Ukoliko se pojedini učenik posebno ističe na satovima književnosti može mu se upisati ocjena u rubriku. Usmena provjera ne može prijeći 10 minuta. Vrednuje se učeničko znanje određene književne teme ili cjeline prema unaprijed opisanim mjerilima.

**Opća mjerila vrednovanja usmene provjere iz područja književnosti**

**Nedovoljan:**  učenik/ca ni na razini reprodukcije uz učiteljičinu pomoć ne zna ključne pojmove. Najčešće šuti.

**Dovoljan:**  učenik/ca je usvojio ključne pojmove na razini reprodukcije, ali ih većinu ne razumije. Naučene pojmove primjenjuje jedino uz učiteljičinu pomoć.

**Dobar:**  učenik/ca definira, razumije i primjenjuje većinu naučenoga gradiva.

**Vrlo dobar:**  učenik/ca definira, razumije, primjenjuje, analizira naučeno gradivo. Samostalno rješava zadatke.

**Odličan:**  učenik/ca definira, razumije, primjenjuje, analizira, povezuje i procjenjuje naučeno gradivo.

**JEZIČNO IZRAŽAVANJE – PISANO**

U pisanom jezičnom izražavanju vrednuju se: sastavci, razni oblici izvješćivanja, pisanje neknjiževnih vrsta tekstova i školske zadaće.

Prati se poštivanje norme hrvatskoga jezika, primjena pravopisa i poštivanje zadanoga oblika pisanja.

Ocjenjuju su učenički konkretni radovi prema postavljenim mjerilima. Učiteljica na osnovu praćenja na kraju polugodišta i na kraju godine predlaže svoju ocjenu koja zajedno s ostalima čini zaključnu ocjenu za kategoriju pisanoga izražavanja.

**Školske zadaće**

Pišu se dvije školske zadaće, u svakom polugodištu po jedna. Tema i oblik zadaće ovisi o poučavanju pisanih oblika za pojedini razred. Za isti oblik zadaje se nekoliko tema po izboru učenika. Zadaća se piše jedan školski sat uz jedan sat pripreme i jedan sat ispravaka. Zadaća se piše plavom kemijskom olovkom u posebnu bilježnicu *,zadaćnicu* .

**Vrednovanje školskih zadaća i ostalih oblika pisanoga izražavanja**

Ocjena iz školske zadaće je zbroj niza sastavnica prema kojima se vrednuje : **sadržaj** ( 0, 1 i 2 boda); **kompozicija** (0, 1, i 2 boda); **ostvarenost teme** (1, 0);

**rječnik i stil** (0, 1 i 2 boda); **gramatička točnost** (0, 1 i 2 boda); **pravopisna točnost** (0, 1 i 2 boda); **razvidnost kompozicije** (0, 1 i 2 boda); **slovni sustav** (0, 1 i 2 boda)

**Prijedlog ocjena iz školske zadaće**

**dovoljan 8-9 bodova**

**dobar 10-11 bodova**

**vrlo dobar 12- 13 bodova**

**odličan 14- 15 bodova**

Školske zadaće vrednuju se prema opisnicima za pisane oblike jezičnoga izražavanja izrađene na stručnim vijećima učitelja hrvatskoga jezika Istarske, Primorsko-goranske i Ličko-senjske županije.

**JEZIČNO IZRAŽAVANJE USMENO**

Tijekom školske godine prati se svaki oblik usmenoga izražavanja i jezično- komunikacijskih vještina učenika. Brojčanu ocjenu iz usmenoga jezičnoga izražavanja učenik može dobiti na bilo kojem satu ukoliko je pokazao znanje vještinu komuniciranja.

Prati se učenikov napredak u govoru prema opisnicima:

* **bogatstvo rječnika**
* **primjena pravogovornih pravila**
* **poštivanje govornih vrednota**
* **pravilna uporaba riječi i izraza**
* **sposobnost osmišljavanja i prenošenja poruke**
* **napredak u izražajnom čitanju**

 Usmeno se provjerava usvojenost tehnike čitanja, primjena strategije čitanja u ovladavanju tehnikama čitanja jednostavnih neknjiževnih i književnoumjetničkih tekstova.

Ocjena se upisuje u rubriku usmenoga jezičnoga izražavanja popraćena bilješkom.

U svakom polugodištu ocjenjuje se najmanje jedan krasnoslov ili govorna vježba te izražajno čitanje.

**MEDIJSKA KULTURA**

Tijekom godine prati se napredak u povezivanju tradicionalnih znanja s onima danas bližima. Prati se usvajanje novog načina komuniciranja putem medija.

Ocjena se može polučiti na svakom satu medijske kulture ukoliko pojedinac pokaže iznimno poznavanje teme i sadržaja vezanih za nastavnu jedinicu.

Ocjena se može polučiti i ukoliko netko prezentira važan medijski sadržaj iz osobnih izvora, a vezan je nastavni plan i program.

Moguća je usmena provjera znanja jednom u školskoj godini ili kraća pisana provjera ključnih pojmova vezanih za sadržaj, pojam i vrste medija.

**ZAKLJUČNA OCJENA**

Zaključna ocjena iz predmeta ne mora biti aritmetička sredina svih ocjena.

Učenici imaju uvid u sve ocjene i sudjeluju u javnom zaključivanju završne ocjene.

Prema mjerilima učenici sami predlažu zaključnu ocjenu iz pojedinoga područja, a potom ukupnu zaključnu ocjenu.

Ukoliko je učenik/ca negativno ocijenjen iz jednoga područja upućuje se na dopunski rad.

Učenik/ca upućuje se na dopunski rad ukoliko ima najmanje pet negativnih ocjena iz jednoga područja tijekom školske godine uključujući negativnu ocjenu iz jedne ili obiju školskih zadaća.

Ukoliko učenik/ca na dopunskome radu ne poluči dostatno znanje za pozitivnu ocjenu, upućuje se na polaganje popravnoga ispita.

**Učeniku je tijekom godine omogućeno ispravljanje ocjena iz svih područja .**